Document ID: /roh_data/filtered/fineweb-2-filterrobots_roh.jsonl.gz/18620

La primavaira è la stagiun auta per far turas cun skis, ed uschia er per ils guids da muntogna. Mo dad in di sin l'auter hai gì num; dar giu tut ils projects, tut la lavur, di il guid da muntogna Paul Degonda. In di avant il scumond dal Cussegl Federal avess el anc gì da sgular en la Norvegia per in’emna da turas, quai saja tut dà en l’aua.
Il scumond encunter nus guids da muntogna è schon stà dirs damai che nus n’avessan betg giu il problem da tegnair en la distanza durant far turas cun skis.
Il mars vala sco il pli ferm mais per far turas cun skis ed er l’avrigl è in bun mais, oravant tut per turas autas. E quest onn fissi stà grondiusas relaziuns per far talas turas, di Paul Degonda. Tuttina n’haja el betg gì lungurus da star a chasa las davosas emnas. Uschia haja el per l'ina ina giada gì dapli temp per la famiglia e per l’autra saja el vegnì da far intginas chaussas en ed enturn chasa ch’el avevi daditg en mira da far, uschia Paul Degonda.